Armbrusterio vilkas

Armbrusterio vilkas (Canis armbrusteri) – išnykusi šuninių žinduolių rūšis, kuri buvo endeminė Šiaurės Amerikoje ir gyveno Pleistoceno epochos Irvingtono periode (prieš 1,8 – 0,3 mln. metų), egzistavo apie 1,5 mln. metų.PaleoBiology Database: Canis armbrusteri, age range and collections. Paleodb.org. Nuoroda tikrinta on 2012-12-31.

 Kilmė 
Manoma, kad Canis armbrusteri galėjo išsivystyti iš C. chihliensis Azijoje (Tedford, Wang, 182). Spėjama, kad C. armbrusteri pirmą kartą pasirodė ankstyvajame pleistocene (Irvingtono periodas) dabartinės pietvakarių JAV teritorijoje. Šių vilkų likučiai dažnai randami uolienų sluoksniuose kartu su mamutų liekanomis. Manoma, kad C. dirus () išsivystė iš C. armbrusteri Šiaurės Amerikoje. Vidurinėje žemyno dalyje rūšį C. armbrusteri išstūmė C. dirus, C. armbrusteri pasitraukė į pietryčius, kur gyveno Floridoje iki vėlyvojo pleistoceno (Rančo La Brea periodas).

 Taksonomija 
Rūšiai pavadinimą Canis armbrusteri 1913 m. suteikė Džeimsas Gidlis (J. W. Gidley). Pirmos šio vilko fosilijos aptiktos Kamberlando kaulų urve (Cumberland Bone Cave) Merilande, Irvingtono kloduose. Rūšies fosilijos aptinkamos plačiai pasklidusios JAV teritorijoje.PaleoBiology Database: ''Canis armbrusteri,'' fossil map. Paleodb.org. Nuoroda tikrinta on 2012-12-31.

 Morfologija 
Armbrusterio vilkas buvo vidutiniškai stambesnis ir sunkesnis už savo senesnį ir ilgiau išlikusį giminaitį pilkąjį vilką (Canis lupus). Fosilijos ir kiti dabartiniai duomenys rodo, kad Armbrusterio vilkas buvo apie 15 kg sunkesnis.Paleobiology Database: Canis lupus body mass .

Vienas individas, įvertintas Legendre ir Roth svėrė 63,1 kg, o kitas individas pagal įvertinimus svėrė 54,4 kg.

 Seserinės rūšys 
Armbrusterio vilkas laikomas seserine vilko C. dirus rūšimi, kuri yra vienas evoliuciškai artimiausių dabartinio pilkojo vilko giminaičių. Armbrusterio vilkas nuo pilkojo vilko ir C. dirus skiriasi siauresne kaukole.

 Nuorodos 

Kategorija:Priešistoriniai žinduoliai
Kategorija:Šunys